Ġappun 0 L- artiklu ta' l- Orizzont : bla sugu . Tal- Malta Minnufih : ukoll . U fuq il- logħba nnifisha ma tantx hemm xi ngħidu lanqas . Diżappunt kbir għaż- żewġ timijiet , forsi aktar għall- Kroati wara li Srna falla l- penalti . Hawnhekk il- . Se tkun interessanti ħafna l- partita ta' bejn il- Kroazja u l- Awstralja għax se jkunu qegħdin jilagħbu għat- tieni post tal- grupp . Dro għas- Socceroos għandu jkun biżżejjed . . . u jekk kollox jimxi ħarir jiltaqgħu mat- Taljani fl- aħħar 16 . Brażil 2 Ronaldo , dari magħruf bħala O Fenomêno , m' għadux li kien , iżda l- bieraħ wera daqsxejn aktar maġija milli konna rajna fil- logħba kontra l- Kroazja . L- Awstraljani ma lagħbux ħażin , anzi fakkruna mill- ġdid li l- Brażiljani , altru milli mhux invinċibbli , għandhom diversi punti ta' dgħufija li skwadri oħrajn jistgħu japproffitaw minnhom . Għaddew għall- aħħar sittax , iżda ser ikollhom ikomplu jitjiebu . Mis- sentenzi ma jieqfu qatt ta' , slitt l- espressjonijiet li ġejjin ( wara li rranġajt daqsxejn l- ortografija ) : « [ . . . ] l- Awstralja taw daqs kemm qalgħu . Hawn il- logħba nfetħet beraħ u minn korner ta' Ronaldinho kien Kaka li bir- ras stampa l- lasta ta' Schwarzer [ . . . ] Viduka bir- ras ra l- ballun jgħaddi jħakkek mal- lasta l- wieqfa . » Hawnhekk il- . Il- klassifika tal- Grupp F wara t- tieni ġurnata : Ħadt gost li l- Koreani ġabu d- dro fl- aħħar ftit minuti , għal żewġ raġunijiet : l- ewwel , għax jidhirli li t- tim Franċiż huwa mill- aktar arroganti ; u t- tieni , għax issa hemm ċans li l- Korea t' Isfel jispiċċaw fit- tieni post tal- grupp u jiltaqgħu ma' Spanja fil- fażi li jmiss , nittama li b' referì differenti minn dak ta' l- 2002 . . . Barthez , miskin , il- bieraħ kellu fuqu s- saħta tad- dea bendata , u għal ftit ma ħarablux il- ballun xi żewġ minuti wara l- gowl Korean . Issa l- Franċiżi ser ikollhom jegħlbu lit- Togo mingħajr Zidane . . . imma naħseb li fl- aħħar jgħaddu . Id- deskrizzjoni tal- gowl Korean fl- : « Cho - Jae - Jin niżżel ballun bir- ras lil PARK JI - SUNG , li mattar siequ u qabbeż minn fuq ras Fabien Barthez . » U hawnhekk il- . Lit- tim Franċiż niddedika s- silta ta' Gotan Project li għadni kemm tellajt , bit- titlu Last Tango in Paris . Issa li l- polemika bejni , bejn Arċibald u bejn l- Imżebbel naħseb li għaddiet , nixtieq nagħlaq billi nikkopja l- istqarrija tal- parrukkier ta' Rudi Völler , għax naħseb li fiha messaġġ importanti li ta' min nomogħduh sew : Meta plejer jinżel fil- grawnd , hemm biss hu , sħabu u ta' kontrieh . Jilghab biex jirbaħ hu , mhux biex jagħmel unur lil pajjiżu jew biex jagħti pjaċir lis- sapporters . X' izzobb . Dawk l- affarijiet jiġu wara , meta jkun qed ikellem lill- ġurnalisti , u meta kollox ikun mexa sew . U jiġi fucken jitnejjek fil- culo jekk dawk li qed ixejru l- bnadar humhiex Eskimos , Zabbarin jew is- Simpsons . " Bloggata ta' Antoine Cassar - Sabiha l- espressjoni mattar siequ . . . ħalliha li normalment fl- idjoma xi ħadd riglu jmattar mhux siequ , anke għax naqra diffiċli tmattar sieqek ( foot , piede ) milli riglek ( leg , gamba ) . Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .